OpenLLM-France/wikimedia huggingface dataset:
# Egiaren eta berradiskidetzearen batzordea

Egiaren batzordea edo egiaren eta berradiskidetzearen batzordea iraganean gobernu batek edo bestelako aktoreren batek gaizki egin dituen ekintzak ikertu eta azaleratzeko ardura duen batzordea da, helburua atzean geratutako gatazka hori gainditzen laguntzea duena. Izen ezberdinak erabili izan dira historian, zenbaitetan barne-gatazkak bizitu dituzten herrialdeek antolatuak, gerra zibilak edo diktadurak adibidez. Hegoafrikan Nelson Mandelaren aginduetara apartheidaren ondoren ezarri zuten Egiaren eta Berradiskidetzearen batzordea, egiaren batzorde eredugarri gisa hartu izan da.

## Kanpo estekak

* Datuak: Q1501336
# Egiari zor

Egiari zor liburua 2014.urtean kaleratu zen. Memoriak liburu bezala katalogatuta, Julen Madariagak haren bizitza politikoa jaso du, aldi berean, ikuspuntu autokritikoa erabiliz. "holako liburuaren helburua zera da: norbaiten bizialdiaren gain, inguruan gertatu den guzti-guztia erratea, jakinaraztea, komentatzea..."

## Atalak

Liburua bost ataletan dago antolatuta:
* Lehen zatia: "Madariaga-ko (1932)"
* Bigarren zatia: "EKIN-ETA (1952)"
* Hirugarren zatia: "Kiribil bortitza (1966)"
* Laugarren zatia: "Haustura (1980)"
* Bosgarren zatia: "Etorkizunerako printzak (XXI. mendea)"
Liburuaren bukaeran eranskin eta argazki desberdinak jaso egin dira.

## Erreferentziak

* ↑ 7.or.

## Kanpo estekak

* Argitaletxearen liburuaren gaineko komentarioa.
* Liburuaren komentarioa.
* Datuak: Q25473771
# Edith Eger

Edith Eger (Košice, Txekoslovakia, 1927ko irailaren 29a) Holokaustoa biziraun zuen gatibua eta psikologian aditua, trauma osteko estresaren nahasmenduan (TOEN) espezialista da, berak bizitako esparruen bizipenak oso lagungarriak izan ditu hainbat gaixo laguntzeko.

## Biografia

Nerabe bat izanik, naziek antolatutako sarraski esparruak bizi izan zituen. Genozidio nazia bizi izan ondoren, Estatu Batuetara emigratu eta psikologia ikasketak burutu zituen. Doktoregoa lortu zuen eta Viktor Franklen dizipulua izan zen.
Edith Egerrek dantzari amorratua da eta Olinpiadetara joateko aukera izan zuen. Azkenean, judua izateagatik ezin izan zuen hauetan parte hartu.

## Harrapaketa eta sarraski esparruak

1944ko martxoan, soldaduak gauean bere etxean sartu ziren eta familia osoa etxetik kanporatu zuten. Auschwitz-era deportatua izan zen bere arreba Magda eta bere gurasoekin batera. Sarraski esparruan, Josef Mengele topo egin zuen, lehenengo aldian, bere ama gas-kameretara bidali zuenean, eta bigarren aldian, berarentzat Danubio Urdina dantzatu zuenean.

## Heriotza-martxak

Egerrek 1944an naziak martxan gauzatutako heriotza martxak sufritu zituen eta Auschwitz-etik Austriako Gunskirchen Lagerrera (Mauthausen sarraski-esparruaren sekzioetako bat) mugitu zuten. Bertan, bere gorputzak muturreko ahuleziara heldu zen, baina Ameriketako Estatu Batuetako Armadak 1945eko maiatzean esparrua askatzen zuen, Egerren bizitza salbatuz.

## Sarraski esparruaren ondoren

Edith Egerrek Košicera bueltatu zen eta bere arrebekin batu egin zen (bere gurasoek ez zuten sarraski esparruetatik bizirik atera). Urte batzuk geroago (1949), komunisten mehatxuen ostean, Amerikako Estatu Batuetara mugitu zen bere senarra eta alabarekin. Bertan, egokitzapen urte latz batzuk jasan ondoren, psikologiako ikasketak burutu zituen eta terapia burutzeko klinika propioa ireki zuen La Jollan, Kalifornian.

## Erreferentziak

* ↑ Gomez, Lara. «La espeluznante historia de la bailarina de Auschwitz» La Vanguardia (Noiz kontsultatua: 18/01/2018).
* 1 2 3 4 (Gaztelaniaz) Eger, Edith. (2017). La Bailarina de Auschwitz. Planeta, 68-69 or. ISBN 978-84-08-18090-6..
* Datuak: Q62070381
# Edith Fischerström

Edith Maria Fischerström Olsson (1881–1967) suediar margolari, artista grafiko, eskultore eta arte irakaslea izan zen. XX. mendearen lehen erdian xilografia eszenikoak egin zituen eta erretratuak eta paisaiak margotu zituen. 1950eko hamarkadatik aurrera, erretratuetan zentratu zen, animalienak barne, eta 1970eko hamarkadaren erdialdean pertsona ospetsuen animaliak eta bustoak zizelkatzen hasi zen. Bere lana Suediako hainbat museotako bildumetan dago, besteak beste, Moderna Museet eta Nationalmuseet.

## Biografia

Stockholmen jaio zen 1881eko irailaren 24an, Edith Maria Olsson Carl August Olsson [sv] arkitektoaren alaba zen. (1848–1926) eta Wöllner (edo Woelner) jaiotako bere emaztea Elvira Vilhelminaren alaba zen. Familiaren bi seme-alabetatik txikiena zen. 1901etik 1903ra, Suediako Arte Ederren Errege Akademian ikasi zuen Axel Jungstedt eta Oscar Björck-en eskutik. Ikasketa bidaietan jarraitu zuen Frantziara, Espainiara, Italiara, Herbehereetara eta Alemaniara. 1905ean, Carl Fischerström armadako ofizialarekin ezkondu zen eta harekin hurrengo urtean seme bat izan zuen, Iwan, eta alaba bat, Louise, 1909an.
1904tik 1906ra arte irakatsi zuen Sollefteåko eskola pribatu batean. Hortik aurrera, bere senarraren karguaren ondorioz, familia Suediako hainbat tokitara joan zen bizitzera. 1922an bere aita hil ondoren, Edith eta seme-alabak Stockholmera itzuli ziren. Batez ere olioz margotuz, bere lanak hainbat erakusketatan erakutsi zituen, besteak beste, 1914ko Malmöko Baltikoko Erakusketan. Bere bakarkako lehen erakusketa 1918an egin zen, Lunden lehenik eta gero Stockholmeko Nya Konstgalleriet-en.
1928an, Stockholmeko eszenekin egindako xilografia-albuma argitaratu zuen, eta urte batzuk geroago Göteborgs hamn eta Götaverken mendebaldeko kostaldeko eszenak argitaratu zituen. Bere erretratuetan, Annie Frykholm (1934) ehungintza artistaren bat zegoen, Nationalmuseet-en dagoena, eta bere paisaietan bere bidaietako eta Suediako Halland eta Scaniako eszenak zeuden. Erretratuak ere egin zituen, animalien batzuk barne. 74 urte zituela, Fischerström eskulturara jo zuen, animaliak irudikatuz edo pertsonaia ospetsuen bustoak sortuz. Besteak beste, Karen Blixen, Anna Branting eta Gerda Lundequist izan ziren.
Edith Fischerström Stockholmen hil zen 1967ko urriaren 12an, 84 urte zituela.

## Erreferentziak

* ↑ Txantiloi:Swedish Edit Fischerström. Konstnärslexikoneet Amanda.
* 1 2 3 Txantiloi:Swedish Fischerström, Edith Maria. Svenska män och kvinnor : biografisk uppslagsbok 1948.

## Kanpo estekak

* Datuak: Q16594812
* Multimedia: Edith Fischerström / Q16594812
# Edith Evans

Dame Edith Mary Evans (1888ko otsailaren 8a - 1976ko urriaren 14a) ibilbide luze eta oparoa izan zuen aktore britainiarra izan zen. Antzerkian egindako lanagatik zen bereziki ezaguna, nahiz eta bere karreraren hasiera eta amaiera aldera pelikuletan ere parte hartu zu en. Pelikuletan egin zituen interpretazioei esker Oscar sarietarako hiru izendapen, BAFTA sari bat eta Urrezko Globo sari bat jaso zituen.

## Bizitza

Edith Evans Londresen jaio zen, Edward Evans eta Carolina Ellen Fosterren alaba zen. St. Michael eskola anglikanoan ikasi zuen, Pimlicon, eta 1903an jostun gisa aprendiz hasi zen hamabost urterekin.
Londresko kapela denda batean lanean ari zen bitartean, antzerki klaseetara joaten hasi zen Victorian. Ikastaro horretatik antzerki talde amateur bat sortu zen, The Streatham Shakespeare Players izena zuten eta talde honekin parte hartu zuen lehenenegoz antzezlan batean Edith Evansek; 1910ean izan zen, Violaren papera egin zuen Twelfth Night antzezlanean. 1912an, Much Ado About Nothing antzezlanean Beatricen papera egiten zuela, William Poel produktoreak ikusi eta bere talentuaz jabetu zen. Poelen eskutik egin zuen bere lehen lan profesionala Evansek, urte bereko abuztuan izan zen, Cambridgen, Shakuntala obra hindu klasikoarekin.
60 urtez luzatu zen bere ibilbide profesionalean 150 pertsonaia inguru interpretatu zituen, besteak beste Shakespeare, William Congreve, Ibsen, Wycherley eta Wilde bezalako autoreen obretan eta baita idazle garaikideen lanetan ere, hala nola Shaw, Enid Bagnold, Christopher Fry eta Coward.

## Sariak

Oskar Sariak :
| Urtea | Kategoria | Pelikula | Emaitza |
| 1963 | Taldeko emakumezko aktore onena | Tom Jones | Nominatua |
| 1964 | Taldeko emakumezko aktore onena | The Chalk Garden | Nominatua |
| 1967 | Emakumezko aktore onena | The Whisperers | Nominatua |
* Datuak: Q236718
* Multimedia: Edith Evans / Q236718
# Eduardito (itsasontzia)

Eduardito lurrunezko eta zurezko oskoldun arrantzu binakakoa izan zen, Antonio Vega de Seoane donostiarrarena. Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937ko apirila) eta D-15 izena jarri (1937/5/12). Hegazkin frankisten erasoen ondorioz hondoratu zen Portugaleten (1937/6/13).

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363122
# Eduardo Abaroa Andeetako faunaren erreserba nazionala

Eduardo Abaroa Andeetako faunaren erreserba nazionala, Boliviako naturagune babestua da. Andeetako mendikatearen mendien artean dago ezkutatuta, herrialdearen hego-mendebaldeko txokoan, herrialdeko eremu babesturik bisitatuena, eta urtean gutxienez 40 000 bisitari izaten ditu. Eduardo Abaroa Boliviako heroiaren izena darama.
Natura-erreserbako mendiak Bolivia eta Txile, Argentinaren arteko mugako mendi altuenak dira. Sumendiak erupzioan, iturri termalak, geiserrak eta fumarolak daude.

## Kanpo estekak

* Datuak: Q2066185
* Multimedia: Reserva Nacional de Fauna Andina Eduardo Avaroa / Q2066185
# Eduardo Abaroa probintzia

Eduardo Abaroa probintzia (gaztelaniaz: Provincia de Eduardo Abaroa) Boliviako Oruro departamenduko probintzia bat da. 4015 km²ko azalera du eta 2001eko erroldaren arabera 27675 biztanle zituen.

## Kanpo estekak

* Datuak: Q1427732
* Multimedia: Eduardo Abaroa Province / Q1427732
Txantiloi:Oruro departamenduko probintzia aurkibidea
# Eduardo (aintzira)

Eduardo (ingelesez: Lake Edward) Ekialdeko Afrikako aintzira da, Afrikako Aintzira Handienetan txikiena. Rift Haran Handiaren mendebaldean dago, Albert aintziraren hegoaldean, Kongoko Errepublika Demokratikoa eta Uganda estatuen arteko mugan, ekuatoretik zenbait kilometro hegoaldera. Henry Morton Stanley esploratzaileak jarri zion izena Albert Edward, Galesko printzearen omenez.

## Geografia

Eduardo aintzira 920 metroko garaieran dago. 77 kilometroko luzera, 40 kilometroko zabalera, eta 2.325 kilometro koadroko eremua ditu. Afrikako aintzirarik handienetan hamabosgarrena da.
Nyamugasani, Ishasha, Rutshuru eta Rwindi ibaiak dira ur-emaile nagusiak. Hustubidea iparraldeko muturrean dagoen Semliki ibaia da, Albert lakura doana. Ipar-ekialdean dagoen George aintzira ere Eduardoren iturria da Kazinga ubidearen bidez. Ruwenzori mendiak lakuaren iparraldean daude.

## Historia

Stanleyk 1875an ikusi zuen lakua lehendabizikoz baina, Albert aintziraren zati bat zelakoan, Batritzeko golkoa izena jarri zion. Bere bigarren bidaian, 1888 eta 1889an, bi laku ezberdin zirela konturatu zen eta gaur egungo izena jarri zion.
1970ko eta 1980ko hamarkadetan, Ugandak eta [Zaire]]k (egun Kongoko Errepublika Demokratikoa) Idi Amin lakua edo Idi Amin Dada lakua berrizendatu zuten, Idi Amin Ugandako diktadorearen omenez. 1979an, diktadorea bota zutenean, lehengo izena berreskuratu zuten.

## Fauna

Oreochromis niloticus eta Oreochromis leucostictus arrainak dira aintzirako ezagunenak, baina 5 espezietik gora deskribatu dira.
Aintziraren inguruan ere ugaztun ugari gerturatzen da edatera, txinpantzeak, elefanteak, krokodiloak eta lehoiak besteak beste. 1970. hamarkadan 29.000 hipopotamo bizi ziren aintziran baina populazioak beherakada nabarmena izan du eta 2019an 1.500 ale baino ez zeuden. Hipopotamoak haragiagatik eta hortzetan duten boliagatik ehizatu izan dira eta horrek eragindu populazioaren jaitsiera handi hori.

## Iruditegia

* Arrantzaleak aintziran.
* Eduardo aintziraren ertzeko herrixka.
* Aintzira ilunabarrean.

## Erreferentziak

* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .
* ↑ Lur entziklopedietatik hartua.

## Ikus, gainera

* Afrikako Aintzira Handiak

## Kanpo estekak

* Datuak: Q125211
* Multimedia: Lake Edward / Q125211
Afrikako Aintzira Handiak :
| Afrikako Aintzira Handien mapa Afrikako Aintzira Handiak | Aintzirak: A – Albert • E – Edward • K – Kivu • T – Tanganyika • Y – Kyoga • V – Victoria • M – Nyassa Eskualdeko estatuak: UG – Uganda • KE – Kenya • CD – Kongoko Errepublika Demokratikoa • RW – Ruanda • BI – Burundi • TZ – Tanzania • ZM – Zambia • MW – Malawi • MZ – Mozambike |
# Eduardo Abaroa

Eduardo Abaroa Hidalgo (San Pedro de Atacama, 1890eko azaroaren 15a - Calama, 1879ko martxoaren 23a) Boliviako merkatari eta enpresaburua izan zen, Boliviako armadaren hil ondoko soldadu-mailarekin ohoratua eta gerrako heroitzat hartua.
1879an, Peru eta Boliviako herrialde aliatuak Txilen aurka aurrez aurre jarri zituen Ozeano Bareko gerraren ondoren, Boliviako armadan sartu zen bere borondatez. Txileko inbasioan, erresistentzia zibilaren buru izan zen Topaterreko guduan, non hil egin zen. Gaur egun, Ozeano Bareko Gerrako Boliviako heroi garrantzitsuenetakotzat hartzen da, eta koronel graduarekin aintzatetsi zuten, hil ondoren.

## Aurrekari familiarrak

Abaroa kontable eta enpresaburua zen, eta Litoral departamenduan zegoen zilarrezko meategi batean lan egiten zuen, garai hartan Bolivian zegoen lurraldean. Garai hartan, Calama herri txiki bat zen, abere- eta mineral-karabanen igarobidea. Eduardo Abaroak larre eta ibarren zati bat zuen, aziendarako eta alpapa ekoizteko erabiltzen zena.
Abaroa familiakoa, San Pedro de Atacamako mendikarearen inguruko eremuko familia tradizionala, Juan Abaroaren eta Benita Hidalgoren zortzi seme-alabetatik bosgarrena izan zen. Bere anai-arrebak Cesaria, Guadalupe, 1850ean Mariano Franco Acuñarekin ezkondua; Ignacio (1833), Francisca Carangoriarekin ezkondua; Jose; Gregoria; Corina eta Irene (1842), Juan Bautista Ascárate Trujillorekin ezkonduta.
Eduardo Abaroa Irene Rivero Pachasekin ezkondu zen eta bost seme-alaba izan zituen: Andrónico, Eugenio, Amalia, Antonia eta Juan Eduardo.

## Erreferentziak

* ↑ González Pizarro, José Antonio - La Emigración Boliviana En La Precordillera De La Región De Antofagasta, 1910-1930. Redes Sociales Y Estudios De Casos- Proyecto Fondecyt 1070032, año 2.008, Universidad Católica del Norte.
* ↑ Eduardo Abaroa, la persona y el héroe. .

## Kanpo estekak

* Datuak: Q3048308
* Multimedia: Eduardo Abaroa / Q3048308
# Eduardo Abuchaibe Ochoa

Eduardo José Abuchaibe Ochoa (Riohacha, 1929 – Bogotá, 2005eko urriaren 8a) kolonbiar politikaria eta abokatua izan zen. Kolonbiako bi presidente karguaz jabetzea egokitu zitzaion, Kolonbiako Errepublikako Kongresuko zerrendan lehena izatearen ondorioz, hurrenkera alfabetikoan. Presidenteak hauek izan ziren: Carlos Lleras Restrepo, 1966an, eta Misael Pastrana, 1970ean

## Biografia

Zuzenbide ikasketak egin zituen Kolonbiako Unibertsitate Libreko Egoitza Nagusian, eta 1970ean graduatu zen
La Guajirako Udaleko Ganberako ordezkaria izan zen 1962-1964 eta 1964-1966 legealdietan. Handik Senaturako jauzia eman zuen, 1966-1970, 1978-1982 eta 1982ko legegintzaldietan egon zen, bi alditan haren buru: 1966an eta 1970-1972an.
1979 eta 1981 artean La Guajirako gobernadore izan zen, bere fundazioa bultzatu zuen departamenduan, eta 1997an Dominikar Errepublikako enbaxadore izendatu zuten.

## Erreferentziak

* ↑ Alarcón Núñez, Óscar. «1957-1974 El Frente Nacional» Revista Credencial (Bogotá: Banco de Occidente).
* ↑ «Congresistas costeños se han encargado de juramentar al presidente de la República: Eduardo Abuchaibe (1966 y 1970) y Armando Benedetti (2010). Hoy, José David Name será el tercero» El Heraldo (Bogotá: El Heraldo) 7 de agosto de 2014.
* ↑ «Abuchaibe Ochoa, Eduardo José» Diccionario Enciclopédico de Colombia.
* ↑ «Ley 48 de 1966» Diario Oficial de Colombia (Bogotá: Imprenta Nacional de Colombia) (32024) 1 de septiembre de 1966.
* ↑ «Ley 6 de 1970» Diario Oficial de Colombia (Bogotá: Imprenta Nacional de Colombia) 23 de noviembre de 1970.
* ↑ «Ley 22 de 1971» Diario Oficial de Colombia (Bogotá: Imprenta Nacional de Colombia) (33483) 30 de noviembre de 1971.
* ↑ «Ley 2 de 1972» Diario Oficial de Colombia (Bogotá: Imprenta Nacional de Colombia) (33551) 3 de enero de 1972.
* ↑ «La Guajira: Historia escrita con J» La Guajira Hoy 1 de julio de 2014.
* ↑ «Ayer se posesionó nuevo Embajador» El Tiempo (Bogotá: El Tiempo Casa Editorial) 26 de septiembre de 1997.

## Kanpo estekak

* Datuak: Q61216894
# Eduardo Aguirre (diplomazialaria)

Eduardo Aguirre (Kuba, 1946), Ameriketako Estatu Batuetako diplomazialaria da. Espainian eta Andorran enbaxadore izan zen, George W. Bush presidenteak izendatu zuen Estatu Batuetako Senatuak baieztatu ondoren. Condoleezza Rice Estatu idazkariaren aurrean zin egin zuen eta bere egiaztagiri diplomatikoak Juan Carlos I.a erregearen aurrean aurkeztu zituen 2005eko ekainaren 29an eta Jacques Chirac Frantziako presidentearen eta Joan Enric Vives Sicília apezpikuaren aurrean, Andorrako Koprintzeen aurrean. 2009ko urtarrilaren 20ra arte izan zuen kargua.

## Biografia

1946an jaioa, bai bera eta bai bere emaztea Kubatik emigratu zuten hamabost urterekin. Houstonen dute egoitza, hiru hamarkada daramatzate bertan. Agirretarrek bi seme-alaba heldu dituzte, Eddy eta Tessie.
Louisiana Estatuko Unibertsitatean (LSU) Zientzietan lizentzia lortu zuen. Gainera, American Bankers Association-eko National College of Business Credit-en lizentziaduna da.
George W. Bush Texasko gobernadorea zen bitartean, Agirrek Houstoneko Unibertsitate Sistemako errejidoreen kontseiluko kide izendatu zuten, sei urtez, 1996 eta 1998 artean izan zuen presidentea. George HW Bush presidente ohiak Enplegu Politikarako Batzorde Nazionaleko kide izendatu zuen. Texasko Auzitegi Gorenak Estatuko Abokatuen Elkargoko Zuzendari Publiko izendatu zuen. Horrez gain, erakunde publiko, profesional eta hiritar ugaritako kontseiluetan parte hartu du; horien artean, Texas Children's Hospital, Texas Advocacy Foundation, Operation Pedro Pan Foundation, Bankers Association for Finance and Commerce, Houstoneko Gurutze Gorriaren dibisioak eta Salbazio-armada.
Geroago, Bank of America Nazioarteko Banku Pribatuaren presidentea izan zen, non 24 urtez egon zen. Bere banku-ibilbideak hiru hamarkada baino gehiago ditu. Estatu Batuetako Export-Import Bank (Ex-Im Bank), Estatu Batuetako Gobernuko agentzia federalaren jarduneko presidentea izan zen. Ex-Im Bank-en egin zituen 20 hilabeteetan, Lehendakariorde Nagusiaren eta Operazioko Zuzendariaren karguak ere izan zituen.

## Funtzio publikoa eta diplomazia

2 urte eta erdiz, Estatu Batuetako Herritartasun eta Immigrazio Zerbitzuko (USCIS) lehen zuzendaria izan zen, Segurtasun Saileko Idazkari Laguntzaile maila zuen kargua. Haren zuzendaritzapean, USCISek aurrerapen esanguratsuak eta neurgarriak egin zituen atzeratutako eskaerak prozesatzen, zerbitzua hobetzen eta segurtasun nazionala hobetzen. 2005ean Espainian eta Andorran enbaxadore izendatu zuten, eta 2009ko urtarrilaren 20ra arte izan zuen kargua. gg hh jj kk ll ññ

## Kanpo estekak

* Datuak: Q5340499
* Multimedia: Eduardo Aguirre / Q5340499
# Dugong

Dugong manatiaren ordenako (Sirenia ordenako) itsas ugaztuna da (Dudong dugon), bere generoko espezie bakarra. 3 metro izan daiteke luze. Buru handia du, biribil samarra, lepoa zabal laburra eta begiak txikiak. Larru lodia du, eta ile gutxi. Itsas belarrak eta beste zenbait landare jaten ditu. Itsas behia ere esaten zaio. Talde txikitan bizi da Indiako ozeanoan, Itsaso Gorrian, eta Ginea Berriko, Filipinetako eta Australiako kostaldetik hurbil. Gero eta dugong gutxiago geratzen dira, oso aintzat hartua baita ehizarako.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q10978076
* Multimedia: Dugong / Q10978076
* Espezieak: Dugong
# Duhalde

Duhalde:
* Anje Duhalde
* Jean Baptiste Duhalde
* Jean Haritxelhar Duhalde
* Manez Etxeto Duhalde
* Martin Duhalde
# Dugopolje

Dugopolje Kroaziako udalerri bat da, Split-Dalmazia eskualdean. Azken zentsuaren arabera 3.742 biztanle zituen.

## Kanpo estekak

* Datuak: Q1021802
# Dugort

Dugort edo Dugoort, irlanderaz Dumha Goirt, Irlandako udalerri bat da, Mayo konderrian dagoena, Achill uhartean.
Slievemore mendiaren alboan dago eta bandera urdindun bi hondartza ditu.

## Kanpo estekak

* Datuak: Q13157250
# Dugway (Utah)

Dugway Ameriketako Estatu Batuetako erroldak esleitutako leku bat da. Tooele konderrian dago, Utah estatuan. 342 biztanle ditu, 13,491944 kilometro koadroko azaleran banatuta.

## Ikus, gainera

* Tooele konderria

## Kanpo estekak

* Datuak: Q1264177
* Multimedia: Dugway, Utah / Q1264177
# Duh

Duh, Lagwagon taldearen estudioko lehen diska da eta 1992ko Ekainaren 20an kaleratua izan zen. Diska Westbeach Recorders estudioetan grabatua izan zen. Bertan, Bad Religion, NOFX edota Pennywise bezalako taldeak grabatu izan dute.
El Hefe, NOFX taldeko gitarjoleak diska honetan kolaboratu zuen.

## Abestien zerrenda

* Tragic Vision - 2:33
* Foiled Again - 1:34
* Bury the Hatchet - 2:46
* Angry Days - 3:14
* Noble End - 1:38
* Child (Inside) - 2:09
* Bad Moon Rising - 1:49
* Beer Goggles - 2:43
* Inspector Gadget - 0:24
* Parents Guide to Living - 1:45
* Mr. Coffee - 2:15
* Of Mind and Matter - 2:45
* Stop Whining - 2:36
* Lagwagon - 2:49

## Taldekideak

* Joey Cape - Ahotsa
* Shawn Dewey - Gitarra
* Chris Flippin - Gitarra
* Jesse Buglione - Bajua
* Derrick Plourde - Bateria

## Kanpo estekak

* Datuak: Q1264170
# Duhaldea

Duhaldea landare loredunen genero bat da, bitxiloreen familiakoa.
Izena A. P. de Candolle biologoak eman zion, Janbattitt Duhalde azkaindarraren omenez.

## Espezieak

* Duhaldea cappa (Buch.-Ham. ex D.Don) Pruski & Anderb.
* Duhaldea cuspidata (Wall. ex DC.) Anderb.
* Duhaldea forrestii (Anthony) Anderb.
* Duhaldea griffithii (C.B.Clarke) Anderb.
* Duhaldea lanuginosa (C.C.Chang) Anderb.
* Duhaldea latifolia (DC.) Dawar & Qaiser
* Duhaldea nervosa (Wall. ex DC.) Anderb.
* Duhaldea pterocaula (Franch.) Anderb.
* Duhaldea revoluta Anderb.
* Duhaldea rubricaulis (Wall. ex DC.) Anderb.
* Duhaldea simmonsii (C.B.Clarke) Anderb.
* Duhaldea wissmanniana (Hand.-Mazz.) Anderb.

## Erreferentziak

* ↑ Tropicos.org. Missouri Botanical Garden. Duhaldea. .

## Kanpo estekak

* Datuak: Q5224883
* Espezieak: Duhaldea
# Edmond Perron

Edmond Perron (Baiona, 1855eko apirila - 1924ko iraila) musikagile, kantari eta ileapaintzailea izan zen. Bere garaian pertsonaia oso ezaguna izan zen Baionan.

## Biografia

Santizpirituko Sainte Catherine pasabidean (okzitanierazko herri izena la Balène dou Guignou duena) jaio zen 1855ean. Lanbidez ileapaintzailea izan zen, Baiona Handiko Thiers karrikako 5 zenbakian aritu zena.
Musikagile, konpositore eta kantari lirikoa ere izan zen. Oso ahots ona zuen eta Udal Antzokiko abesbatzeko burua izan zen. Orkestra zuzendaria ere izan zen. Baionan musikarekin zerikusia zuten hainbeste ekimenetan parte hartu zuen: Uztailaren 14ko dantzaldiak, fanfarreak, Besta Berri, kontzertuak, Harmonie bayonnaise...Kantari liriko gisa pertsonaia askorena egin zuen; Baionako Figaro ezizena ipini zioten.
Aldian behin artikuluren bat idatzi zuen, adibidez Eskualduna aldizkarian. Baiona gaskoi-hiztunaren ordezkari, 1902ko hiriko ihauteriak berari dedikatuak izan ziren.

## Lanak

150 musika obra baino gehiago konposatu zituen. Ospetsuenen artean Marche de l'Aviron dago, Aviron Bayonnais taldeak 1913an Frantziako errugbi txapelketa irabazi zuelako egina.

## Iturriak

Iturri nagusitzat Léon Herranen Nouvelles Chroniques Bayonnaises liburua (Édition-Librairie Limarc, Baiona, 1980) da; ikus 174-177.or.

## Erreferentziak

* ↑ Edo Edmon. Ikus Argus Carré Plus webgunea, "Bayonne" atalean.
* ↑ Pas candidat!, Eskualduna, 1900eko martxoaren 3a.
* ↑ Euskomedia, Lou carnabal Bayonneus dediat à Edmon Perron.

## Ikus, gainera

* Aviron Bayonnais
* Datuak: Q12256475
# Edmond Van Moer

Edmond Van Moer (1875eko uztailaren 21a) arkularia zen. Belgika ordezkatu zuen 1920ko Udako Olinpiar Jokoetan.

## Erreferentziak

* ↑ Edmond van Moer
* ↑ Edmond VAN MOER

## Kanpo estekak

* Datuak: Q433228